# **DECIZIA ETAPEI DE ÎNCADRARE**

## Nr. număr din zz.ll.aaaa

Ca urmare a solicitării de emitere a acordului de mediu adresate de **SC CARAMIDA MCV SRL**, cu sediul în Str. ION PILLAT, Nr. 18, Botoşani , Judetul Botoşani, , înregistrată la APM Suceava cu nr. 5970/06.06.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 10.07.2017 că proiectul Amenajare statie de sortare agregate de balastiera si concasor propus a fi amplasat în extravilanul satului Silistea, oras Dolhasca, nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

1. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2, pct. 10, lit. a;

 In conformitate cu criteriile din anexa nr. 3 la Hotărârea Guvernului nr. 445/2009:

**1.Caracreristicile proiectului**:

Marimea proiectului: Investitia se va realiza in extravilanul satului Silistea, oras Dolhasca, pe un teren în suprafață de 7899 mp, inchiriat conform Contractelor de închiriere nr. 1,2 din 11.04.2017 si 3 din 12.04.2017.

Accesul in zona se face din drumul judetean DJ208I Budeni - Tudora, printr-un drum drum de exploatare agricolă, balastat, existent, ce va fi întreținut periodic de către beneficiar SC CĂRĂMIDA M.C.V. SRL Botoșani.

 În incinta obiectivului vor fi amenajate următoarele obiective:birou; atelier mecanic; staţie de sortare agregate de balastieră; staţie de concasare; depozit balast, depozite agregate sortate; generator electric; alimentare apă industrială; bazine decantoare, 3 buc., closet uscat cu bazin vidanjabil.

*Birou/Atelier mechanic:*se vor monta 2 containere metalice cu destinația Birou și atelier mecanic - pentru activitățile administrative din incintă, respectiv pentru efectuarea de mici reparaţii la utilajele din dotarea staţiei.

*Staţie de sortare agregate de balastieră*

Staţia de sortare cu spălare mobilă, pe şenile, cu o capacitate de 80 mc/h (producție medie de cca. 200 mc/zi), va fi compusă din:

-Buncăr de alimentare;

-Bandă transportoare de la buncărul de alimentare la ciur;

-Ciur cu 3 nivele;

-Site pentru sorturi: 0 ÷ 4, 4 ÷ 8, 8 ÷ 16, 16 ÷ 32 mm;

-Benzi evacuare sorturi;

-Sistem pentru colectare şi spălare nisip, în care se colectează apa şi nisipul rezultat de la ciurul vibrant şi se scurge nisipul. De aici nisipul este trimis la depozitul de nisip.

*Stație de concasare:*  va avea o capacitate de cca. 200 mc/zi și va fi compusă din:

-buncăr alimentare;

-bandă transportoare alimentare concasor;

-concasor model Barmac 6100;

-bandă transportoare alimentare staţie sortare.

*Depozite balast, depozite şi agregate sortate*

La staţia de sortare va fi amenajat un depozit de agregate minerale de râu, balastat şi depozite pentru agregatele sortare, balastate (padoc cu pereți despărțitori): depozit agregate 0 ÷ 4 mm; depozit agregate 4 ÷ 8 mm; depozit agregate 8 ÷ 16 mm; depozit agregate 16 ÷ 32 mm, iar la staţia de concasare va fi amenajat un depozit de agregate concasate.

*Generator electric*

Energia electrică necesară funcționării utilajelor şi instalațiilor va fi asigurată de un generator propriu, din import, cu P = 38 kW. Acționarea stației de sortare, respectiv de concasare se va realiza prin intermediul câte unui tablou electric.

*Alimentare apă industrial:* Alimentarea cu apă tehnologică se va realiza prin captare de suprafaţă din râul Siret, prin intermediul unei electropompe model LOTRU 125 cu caracteristicile P = 37 kW, Q = 125 mc/h, H = 42 mCA, n = 3.000 rot/min şi a unei conducte din PEHD, cu Ø 160, L = 25 m. De la stația de pompare apa va fi trimisă la staţia de sortare prin intermediul unei conducte din PEHD, cu Ø 160, L = 157 m.

*Bazine decantoare:* Apele uzate rezultate din fluxul stației de sortare, împreună cu părțile levigabile antrenate de aceasta, vor fi trimise printr-o conducta OL 350 mm, L = 132 m într-un cămin de vizitare, din care apele vor trimise la 3 bazine decantoare, săpate în teren natural. Apa va fi trimisă la bazinul 1, cu dimensiunile L x l x h = 10 x 8 x 3 m, prin intermediul unei conducte de PEHD Ø = 250 mm, L = 25 mm, apoi la bazinul 2, cu dimensiunile L x l x h = 10 x 7 x 3 m, prin intermediul unei conducte de PVC Ø = 250 mm, L = 4 m, după care la bazinul 3, cu dimensiunile L x l x h = 10 x 7 x 3 m, prin intermediul unei conducte de PVC Ø = 250 mm, L = 4 m, apoi descărcate în râul Siret printr-o conductă de PVC Ø = 300 mm, L = 11 m. Pentru personal se va amenaja un closet uscat cu bazin vidanjabil metalic, cu V = 2 mc

**2. Localizarea proiectului**:

2.1Investiţia „Amenajare statie de sortare agregate de balastiera si concasor ” aparţinând de SC CARAMIDA MCV SRL Botosani, se va realiza în extravilanul orasului Dolhasca, sat Silistea, judeţul Suceava, la o distanță de cca. 900 m față de cea mai apropiata locuinta.

2.2. Accesul în zonă se face din drumul județean DJ 208I Budeni - Tudora, printr-un drum drum de exploatare agricolă, balastat, existent, ce va fi întreținut periodic de către beneficiar SC CĂRĂMIDA M.C.V. SRL Botoșani.

 Conform certificatului de urbanism nr. 54/16.05.2017 terenul este inchiriat de la personae fizice, categoria de folosinta a terenului fiind arabil.

**3. Caracteristicile impactului potenţial**

a). Extinderea impactului, aria geografică şi numărul de pesoane afectate– lucrările ce urmează a fi executate vor avea caracter temporar, nu vor avea un impact negativ asupra factorilor de mediu şi nu vor crea un disconfort pentru populaţie pe perioada execuţiei lucrărilor. Cea mai apropiata locuinta se afla la o distanta de 900m fata de obiectiv.

b). Natura transfrontieră a impactului – lucrările propuse nu au efecte transfrontieră;

c). Mărimea şi complexitatea impactului - impactul va fi redus, atât pe perioada execuţiei proiectului, cât şi în perioada de funcţionare.

d). Probabilitatea impactului – impact redus, pe perioada de execuţie şi în perioada de funcţionare a obiectivului;

e). Durata, frecvenţa şi reversibilitatea impactului– impact redus, pe perioada de execuţie şi în perioada de funcţionare a obiectivului

**Condiţiile de realizare a proiectului:**

- investiţia se va realiza cu respectarea documentaţiei tehnice depuse precum şi a normativelor şi prescripţiilor tehnice specifice realizării proiectului, a legislaţiei de mediu în vigoare şi a avizelor menţionate în Certificatul de urbanism nr. 1/11.01.2016 emis de Primaria comunei Ciocanesti.

- conform art. 22, alin 1 din HG nr. 445/2009, în situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecţia mediului emitentă asupra acestor modificări;

-se vor respecta cu stricteţe limitele şi suprafeţele de lucru, modul de depozitare a materialelor şi a rutelor alese pentru transport.

-se vor amenaja locuri de stocare în condiţii de siguranţă pentru mediu şi sănătatea umană a deşeurilor ce vor rezulta din executarea lucrărilor şi se va asigura gestionarea corespunzătoare a acestora în conformitate cu prevederile Legii nr. 211/2011.

-deşeurile reciclabile (deseuri metalice, ambalaje de hartie si carton, etc) colectate pe categorii, conform prevederilor legale, se vor valorifica către firme specializate în colectare/reciclare.

-deşeurile menajere se vor colecta şi preda la operatorii locali de salubritate autorizaţi.

-nivelul de zgomot generat de desfăşurarea lucrărilor se va încadra în prevederile STAS 10009/1988-acustica urbană;

La finalizarea investiţiei titularul are obligaţia de a solicita emitereaautorizaţiei de mediu

II.Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

DIRECTOR EXECUTIV

 Ing. Vasile Osean

 Şef serviciu Avize, Acorduri, autorizatii

 Ing. Constantin Burciu

 Întocmit,

 Ing. Angela Ignatescu